Bobby «Blue» Bland
Store norske leksikon,Kunst og estetikk,Musikk,Populærmusikk,Soul  og R&B,Internasjonal soul og R&B
Bobby «Blue» Bland var en amerikansk sanger og et av de store navnene innen rhythm and blues. Han flyttet i 1947 til Memphis, hvor han sang i gospelgruppa The Miniatures og bluesbandet The Beale Streeters, som inkluderte framtidige stjerner som B. B. King, Rosco Gordon, Johnny Ace og Junior Parker. Han solodebuterte som Bobby «Blue» Bland i 1951 og fikk sin første rhythm and blues-slager i 1957.
Han har nådd Topp 50 på de amerikanske poplistene med:  Farther Up The Road, 1957  I Pity The Fool og Turn On Your Love Light, 1961  Stormy Monday Blues, 1962  Call On Me og That's The Way Love Is, 1963  Ain't Nothing You Can Do og Ain't Doing Too Bad, 1964  This Time I'm Gone For Good, 1974 Hans mest kjente sang i Europa er balladen Ain't No Love In The Heart Of The City (1974), som blant annet Whitesnake har spilt inn.Bland har utgitt en lang rekke album, inkludert solodebuten Two Steps From The Blues (1961), Call On Me / That's The Way Love Is (11. plass i USA i 1963) og Together For The First Time (1974), som er et livealbum med B.B. King. Han ble innvalgt i Rock and Roll Hall of Fame i 1992. Bobby «Blue» Bland var fortsatt aktiv tidlig på 2000-tallet og ble i 2008 hyllet av Mick Hucknall fra Simply Red på albumet Tribute To Bobby. Les mer i Store norske leksikon rhythm & blues